b'\n_START_ARTICLE_\nVartiomoottorivene 16\n_START_SECTION_\nRakentaminen\n_START_PARAGRAPH_\nEduskunta osoitti 9. tammikuuta 1934 hallituksen k\xc3\xa4ytt\xc3\xb6\xc3\xb6n vartiomoottoriveneiden hankintaan 20 miljoonaa markkaa alkoholin salakuljetuksen jatkuessa Suomenlahdella. Sis\xc3\xa4asiainministeri\xc3\xb6 tilasi Turun Veneveist\xc3\xa4m\xc3\xb6lt\xc3\xa4 kymmenen vartiomoottorivenett\xc3\xa4 (VMV 8 - 17) ja niihin Ares-kaasu\xc3\xb6ljymoottorit. Kummankin p\xc3\xa4\xc3\xa4koneen teho oli 520 ja apukoneen 170 hevosvoimaa. Alus saavutti 23,5 solmun nopeuden. Aluksen pituus oli 25,6 ja leveys 4,3 metri\xc3\xa4. Se oli puurunkoinen ja sen aseistuksena oli 20 millimetrin pikatykki.  Tilatut vartiomoottoriveneet nostivat viirins\xc3\xa4 ensi kertaa samaan aikaan 30. kes\xc3\xa4kuuta 1935.\n_START_SECTION_\nPalvelusk\xc3\xa4ytt\xc3\xb6\n_START_PARAGRAPH_\nAlus palveli sotien aikana vuosina 1939\xe2\x80\x931940 sukellusveneh\xc3\xa4vitt\xc3\xa4j\xc3\xa4laivueessa, vuonna 1941 varmistuslaivueessa, vuonna 1942 1. vartiomoottorivenelaivueessa ja vuosina 1943\xe2\x80\x931944 2. vartiomoottorivenelaivueessa. Se romutettiin Turun Hirvensalossa 1975.'